CELEX: 52006PC0776
Language: da
Date: 2006-12-08
Title: Forslag til Rådets afgørelse om Fællesskabets holdning i associeringsrådet vedrørende iværksættelsen af artikel 84 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side

Vigtig juridisk meddelelse

|

52006PC0776

Forslag til Rådets afgørelse om Fællesskabets holdning i associeringsrådet vedrørende iværksættelsen af artikel 84 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side  /* KOM/2006/0776 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 8.12.2006KOM(2006) 776 endeligForslag tilRÅDETS AFGØRELSEom Fællesskabets holdning i associeringsrådet vedrørende iværksættelsen af artikel 84 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side(forelagt af Kommissionen)BEGRUNDELSE1. Associeringsaftalerne er det retlige grundlag for forbindelserne mellem Den Europæiske Union og de lande, der deltager i Barcelona-processen.2. Euro-Middelhavsaftalernes og naboskabspolitikkens gennemførelse bevirker, at forholdene mellem EU og landene i Det Sydlige Middelhavsområde bliver stadig mere teknisk komplekse, og institutionerne under disse aftaler bør følgelig tilpasses. Der er således under associeringsudvalgene, der er oprettet i henhold til Euro-Middelhavsaftalerne, blevet nedsat nogle underudvalg, der skal følge gennemførelsen af partnerskabsprioriteter og den indbyrdes tilnærmelse af lovgivningerne.3. Associeringsaftalen mellem EU og Tunesien trådte i kraft den 1. marts 1998. Der er allerede oprettet seks underudvalg for "Indre marked", "Industri, handel og tjenesteydelser", "Transport, miljø og energi", "Forskning og innovation", "Landbrug og fiskeri" og "Retfærdighed og sikkerhed". Der er desuden nedsat et toldsamarbejdsudvalg og en arbejdsgruppe for sociale anliggender.4. Menneskerettighederne og de grundlæggende frihedsrettigheder er en integreret del af og et vigtigt led i grundlaget for forholdet mellem Den Europæiske Union og dens partnere i Middelhavsområdet, både i forhold til regionale spørgsmål i forbindelse med Barcelona-processen/Euro-Middelhavspartnerskabet og de bilaterale associeringsaftaler med partnerskabslandene i Middelhavsområdet.5. Med henvisning hertil og i overensstemmelse med den handlingsplan for naboskabspolitikken, der er aftalt mellem EU og Tunesien, foreslår Kommissionen, at der formelt oprettes et nyt underudvalg for "Menneskerettigheder og demokrati" ud over de underudvalg og grupper, der allerede er planlagt eller oprettet i henhold til associeringsaftalen.6. Med henblik på udvalgets sammensætning vil formandskabet for EU's vedkommende blive varetaget efter de samme regler, som gælder for formandskabet for associeringsudvalget. Ved behandling af spørgsmål henhørende under afsnit V og VI i traktaten om Den Europæiske Union varetages formandskabet for underudvalget af Rådets formandskab, der desuden udtaler sig på medlemsstaternes vegne. I så tilfælde inddrages Kommissionen fuldt ud i arbejdet med at fastlægge den linje, der skal følges, og opstille målene for møderne i underudvalget.7. Målsætning, underudvalgets arbejdsområder og gennemførelsesvilkår er indeholdt i den vedlagte forretningsorden. Underudvalgets målsætning og forretningsorden er uformelt blevet diskuteret med de tunesiske myndigheder.Forslag tilRÅDETS AFGØRELSEom Fællesskabets holdning i associeringsrådet vedrørende iværksættelsen af artikel 84 i Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden sideRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,under henvisning til forslag fra Kommissionen[1], ogud fra følgende betragtninger:(1) Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side blev indgået den 17. juli 1995 og trådte i kraft den 1. marts 1998.(2) I aftalens artikel 84 fastsættes det, at associeringsrådet kan beslutte at nedsætte arbejdsgrupper og organer, der er nødvendige for aftalens gennemførelse -TRUFFET FØLGENDE AFGØRELSE:Artikel 1Den holdning, som Fællesskabet skal indtage i associeringsrådet, der blev oprettet ved Euro-Middelhavsaftalen mellem De Europæiske Fællesskaber og deres medlemsstater på den ene side og Tunesien på den anden side, med hensyn til gennemførelsen af aftalens artikel 84, fremgår af det udkast til afgørelse, der skal træffes af Associeringsrådet, og som er vedføjet som bilag til denne afgørelse.Artikel 2Underudvalget består af repræsentanter for Det Europæiske Fællesskab og dets medlemsstater og repræsentanter for Den Tunesiske Republiks regering, og formandskabet varetages af de to parter på skift. En repræsentant for Europa-Kommissionen vil på vegne af Det Europæiske Fællesskab og dets medlemsstater lede møderne i underudvalget og udtale sig om forhold, der hører under Fællesskabets kompetence. I forbindelse med forhold, der er omfattet af afsnit V og VI i traktaten om Den Europæiske Union, fremsættes EU's holdning af en repræsentant for Rådets formandskab. Det sikres, at der er fuld overensstemmelse i EU's holdning. Medlemsstaterne underrettes om og indbydes til at deltage i underudvalgets møder.Udfærdiget i Bruxelles, denPå Rådets vegneFormandBILAGUdkast af 1.6.2006AFGØRELSE TRUFFET AF ASSOCIERINGSRÅDET EU/TUNESIENom oprettelse af et underudvalg for "Menneskerettigheder og demokrati"Associeringsrådet EU/Tunesien har -under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side ogud fra følgende betragtninger:(1) Overholdelsen af demokratiets principper, menneskerettighederne og de grundlæggende frihedsrettigheder er en integreret del og et vigtigt led i grundlaget for forbindelserne mellem Den Europæiske Union (EU) og dens samarbejdspartnere i Middelhavsområdet.(2) Disse emner vil på grund af deres betydning som en vigtig del af associeringsaftalen blive grundigt diskuteret i de forskellige organer, der er oprettet ved aftalen.(3) Der er i naboskabspolitikken fastsat nogle ambitiøse mål på grundlag af en gensidigt anerkendt tilslutning til fælles værdier som demokrati, retsstatsprincipper, god regeringsførelse og overholdelse af menneskerettighederne.(4) Forholdet mellem EU og landene syd for Middelhavet bliver stadig mere kompleks som følge af gennemførelsen af Euro-Middelhavsaftalerne og udvidelsen af Euro-Middelhavspartnerskabet.(5) Partnerskabsprioriteterne gennemføres, og der sker en indbyrdes tilnærmelse af lovgivningen. EU's beføjelser udstikker rammerne for etableringen af forbindelserne og samarbejdet med Middelhavslandene under hensyntagen til den overordnede sammenhæng og balance i Barcelona-processen.(6) Associeringsrådet har allerede besluttet at oprette underudvalg under associeringsudvalget med det formål at etablere nogle egnede institutionelle rammer for gennemførelse og styrkelse af samarbejdet.(7) I aftalens artikel 84 fastsættes det, at der skal nedsættes de nødvendige arbejdsgrupper og organer til aftalens gennemførelse -HAR TRUFFET FØLGENDE AFGØRELSE:Eneste artikelUnder Associeringsudvalget EU-Tunesien nedsættes et underudvalg for menneskerettigheder og demokrati, og dets forretningsorden, som er vedlagt i bilag 1, vedtages.De emner, som mandatet for underudvalget for menneskerettigheder og demokrati omfatter, kan ligeledes tages op på højere plan i forbindelse med den politiske dialog mellem EU og Tunesien.Associeringsudvalget træffer enhver foranstaltning, som måtte vise sig nødvendig for, at det pågældende underudvalg fungerer efter hensigten, og underretter associeringsrådet herom.Nærværende afgørelse træder i kraft på dagen for vedtagelsen.Udfærdiget i den,På associeringsrådets vegneBILAG 1ForretningsordenUnderudvalg nr. 7 EU/TunesienMenneskerettigheder og demokrati1. Sammensætning og formandskabUnderudvalget er dels sammensat af repræsentanter for Det Europæiske Fællesskab og dets medlemsstater, dels repræsentanter for Den Tunesiske Republiks regering. Formandskabet varetages af begge parter på skift.2. RolleUnderudvalget refererer til associeringsudvalget, som det aflægger rapport til efter hvert møde. Underudvalget har ingen beslutningsbeføjelser. Det kan imidlertid fremlægge forslag for associeringsudvalget.3. EmnerUnderudvalget fører tilsyn med associeringsaftalens gennemførelse i nedenstående sektorer. Det er desuden det vigtigste faglige redskab til opfølgning af, hvordan menneskerettigheds- og demokratiforanstaltningerne under naboskabspolitikkens handlingsplan for EU-Tunesien, gennemføres. Det skal bl.a. evaluere fremskridtene i lovgivningernes indbyrdes tilnærmelse, lovgivningernes gennemførelse og anvendelse. Eventuelle initiativer om samarbejde mellem de offentlige myndigheder vil blive behandlet i henhold til handlingsplanen for naboskabspolitikken. Underudvalget evaluerer fremskridtene og behandler ethvert problem, som kan opstå i nedennævnte sektorer, og foreslår, hvilke foranstaltninger der eventuelt skal træffes.3.a - Retsstatsprincipper og demokrati, herunder især styrkelse af demokratiet og retsstaten, et uafhængigt retsvæsen, adgang til et uafhængigt retsvæsen og modernisering af retsvæsenet.3.b - Ratifikation og gennemførelse af de vigtigste internationale konventioner om menneskerettigheder og grundlæggende frihedsrettigheder og fremskridt i ratifikationen af de fakultative protokoller til de konventioner, hvori Tunesien deltager.3.c - Styrkelse af de nationale institutioners administrative kapacitet.Listen er ikke udtømmende, og hvad gennemførelsen angår, kan associeringsudvalget tilføje andre emner, herunder tværgående emner som f.eks. statistik, bl.a. i forbindelse med gennemførelsen af samarbejdsforanstaltninger mellem EU og Tunesien. Desuden kan enkeltsager tages op efter anmodning fra den ene af parterne.På underudvalgets møder kan der behandles spørgsmål vedrørende en eller flere af de sektorer, der nævnes ovenfor, eller dem alle.4. SekretariatEn tjenestemand fra Europa-Kommissionen og en tjenestemand fra Den Tunesiske Republiks regering optræder i fællesskab som faste sekretærer for underudvalget.Alle meddelelser vedrørende underudvalget fremsendes til underudvalgets sekretærer.5. MøderUnderudvalget mødes, når forholdene kræver det, og mindst en gang om året. Der kan indkaldes til møde efter anmodning fra den ene eller den anden af parterne, idet anmodningen fremsendes af den pågældende sekretær, som ligeledes fremsender anmodningen til den anden part. Når der modtages en anmodning om møde i underudvalget, har sekretæren for den anden part 15 arbejdsdage til at svare.Dato og sted for underudvalgets møder aftales af de to parter.Der indkaldes til møderne af sekretærerne for de respektive parter i samråd med formanden. Inden de enkelte møder underrettes formanden om, hvordan parternes delegationer forventes at være sammensat.Hvis begge parter er indforstået, kan underudvalget invitere eksperter til at deltage i mødet med henblik på at indhente specifikke oplysninger.6. Dagsorden for møderneAnmodning om at få et punkt optaget på dagsordenen for underudvalgets møde fremsendes til underudvalgets sekretærer.Formanden opstiller et forslag til dagsorden for hvert møde. Dagsordensforslaget fremsendes af underudvalgets sekretær til den anden part senest ti dage inden mødets start.Dagsordenforslaget omfatter de punkter, som sekretærerne er blevet anmodet om at opføre på dagsordenen senest femten dage før mødets start. Begge parter skal have modtaget bilagene senest syv dage før mødet. I hastende tilfælde kan disse frister afkortes efter aftale med de to parter.Dagsordenen vedtages af underudvalget ved mødets start.7. ReferatReferatet udarbejdes og godkendes af de to sekretærer efter hvert møde. Underudvalgets sekretærer sender en kopi af referatet, inkl. underudvalgets forslag, til associeringsudvalgets sekretærer og formand.8. OffentliggørelseMedmindre andet vedtages, er underudvalgets møder ikke offentlige, og referaterne af møderne er fortrolige.[1] EUT C […] af […], s. […].